da en da nl ca da da de es da da da da da da da de da da da da nb de es cs da da de da en da pl nb da da da da da da da de da nb da da da da da da da da da da da nl da en da da es nl da
100 millioner til danske civilsamfund skal hjælpe i Ukraine | Udenrigsministeriet
4.3.2022 16:17:27 CET | Udenrigsministeriet
Mandag annoncerede udviklingsminister Flemming Møller Mortensen en straks-pulje, og i dag får 12 civilsamfundsorganisationer støtte til akutte indsatser i Ukraine og nabolande.
Ruslands invasion af Ukraine kræver hurtig handling. Det gælder også den humanitære indsats. Derfor annoncerede udviklingsministeren mandag i denne uge en såkaldt straks-pulje, som har givet civilsamfundsorganisationer mulighed for at få støtte til akutte indsatser i og omkring Ukraine.
”Der er ingen tid at spilde. Ukraine har brug for vores hjælp nu, ikke i næste uge eller næste måned. Derfor er jeg glad for, at vores gode civilsamfund har rykket ekstremt hurtigt og præsenteret os for 12 vigtige indsatser, som kan hjælpe den ukrainske befolkning”, siger Flemming Møller Mortensen.
”Nødhjælpsarbejdet inde i Ukraine er i øjeblikket ufatteligt svært. Der er aktive kamphandlinger, og i flere dele af landet må civilbefolkningen søge ly i kældre. Der er utroligt svære forhold. Det til trods bliver vi og vores partnere ved med at gøre alt, hvad vi kan”, siger Flemming Møller Mortensen. Ansøgningerne kommer fra de strategiske partnere udenrigsministeriet har blandt danske civilsamfundsorganisationer.
”Vi står foran en krise, som kan blive langvarig og fatal for utrolig mange mennesker i vores nærområde. Det er af største væsentlighed, at vi handler med det samme. Vores samarbejde med civilsamfundsorganisationerne er forbilledligt, og de har viden og kontakter til at gøre en stor forskel her og nu. Selv i en krise som denne”, siger ministeren.
Flere organisationer får midler til akut humanitær hjælp til fordrevne og konfliktramte ukrainere i Ukraine og i nabolande som Polen og Ungarn. Det drejer sig om at skaffe opholdssteder, tæpper, mad, vand, kontanter, medicin og sundhedsydelser. Derudover er der fokus på børnene. Børnehjemsbørn, plejebørn og sårbare børn og unge med behov for beskyttelse samt mental og psykosocial støtte. Og desuden støtte til fortsat uafhængig mediedækning af konflikten og bekæmpelse af desinformation.
Strakspuljen er på 100 mio. kr. og skal gøre en ekstra og ekstraordinær hurtig indsats i Ukraine og nabolande gennem de danske strategiske partnere, der allerede er til stede enten direkte eller gennem deres internationale alliancer og lokale partnere. Udenrigsministeriet er fortsat i dialog med partnerne om de resterende midler.
Følgende har modtaget bevilling:
Dansk Flygtningehjælp 13.750.000 kr.
Folkekirkens Nødhjælp 13.100.000 kr.
Dansk Røde Kors 12.000.000 kr.
Red Barnet 11.100.000 kr.
Caritas Danmark 8.700.000 kr.
CARE Danmark 8.500.000 kr.
Mission Øst 8.500.000 kr.
PlanBørnefonden & Dignity 7.450.000 kr.
ADRA Denmark 5.100.000 kr.
Arbejdsmarkedskonsortiet (Ulandssekretariatet & 3F) 3.900.000 kr.
International Media Support 3.800.000 kr.
SOS Børnebyerne 2.700.000 kr.
I alt 98.600.000 kr.
Kontakt: Presserådgiver Thorleif Ravnbak, 25749150
33 92 00 00http://um.dk/
Følg pressemeddelelser fra Udenrigsministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Udenrigsministeriet
100 millioner kr. til verdens store og glemte humanitære kriser3.10.2022 18:00:00 CEST | Pressemeddelelse
Aldrig har så mange mennesker haft behov for nødhjælp. Derfor giver Danmark nu yderligere 100 millioner kroner i humanitær bistand. Støtten skal gå til de alvorlige humanitære kriser i Syrien, på Afrikas Horn samt til andre af verdens mange glemte kriser.
Rapport fra sikkerhedspolitisk analysegruppe præsenteret i dag: Trusselsniveauet er skærpet3.10.2022 15:52:54 CEST | Pressemeddelelse
Kongeriget Danmarks sikkerhed vil i de kommende år blive udfordret af et øget trusselsniveau, og derfor er der brug for et styrket forsvar. Det er blandt konklusionerne i den sikkerhedspolitiske analysegruppes rapport, der blev præsenteret tidligere i dag.
Ruslands ambassadør har været til samtale i Udenrigsministeriet efter Putins udmeldinger om ulovlig annektering3.10.2022 14:10:06 CEST | Pressemeddelelse
Efter Vladimir Putins tale om den ulovlige annektering af fire øst- og sydukrainske regioner i fredags, blev den russiske ambassadør Vladimir Barbin indkaldt til samtale i Udenrigsministeriet på instruktion fra udenrigsminister Jeppe Kofod. Samtalen fandt sted her til eftermiddag.
Russisk ambassadør indkaldes til samtale i Udenrigsministeriet efter tale om ulovlig annektering1.10.2022 09:33:12 CEST | Pressemeddelelse
Præsident Vladimir Putin holdt fredag en tale om at ulovligt annektere store dele af Ukraine. Annekteringen blev også drøftet i FN’s Sikkerhedsråd.
Møde i Det Udenrigspolitiske Nævn29.9.2022 16:30:02 CEST | Pressemeddelelse
Det Udenrigspolitiske Nævn holder møde fredag den 30. september 2022 kl. 9.45. Fra regeringen deltager udenrigsministeren og forsvarsministeren.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022